LR0305 FEET Marianne Creatables die
Home > ALL DIES. > MARIANNE DESIGNS > MARIANNE CREATABLES
LR0305 ~ FEET ~ Marianne Creatables die
MARIANNE CREATABLES CUTTING AND EMBOSSING DIE.
MARIANNE CREATABLES cut and emboss dies can be used in MOST DIE-CUTTING MACHINES D staan vir Duif (my alfabet van vreugdes) | Tannie Frannie
D staan vir Duif (my alfabet van vreugdes)
Met die eerste oogopslag lyk dit vir my na ‘n papegaai soos Pasella – maar nee, dis ‘n duif, ‘n pragtige blougrys gespikkelde duif met ‘n heldergeel snawel en pote, seker maar ‘n posduif? In die besige vroegmiddagverkeer (die eerste skooldag na die vakansie is sopas verby) fladder hy op die teerpad rond, sodat ek moet stilhou, anders gaan ek hom raakry. Heeltemal verward sit die ou doodstil, reg voor my motor.
Agter my stop ‘n groot gesins-4×4. Die vrou skakel die noodligte aan en klim uit – net daar in die middel van die straat koukus ons oor wat ons te doen staan. Sy dink die duif se vlerk is beseer, sy het hom reeds vroeër daar in die straat sien spartel. Na ‘n mislukte grypslag, besluit sy om by die garagewinkel oorkant die straat ‘n boks te gaan soek. “Is jy haastig? Sal jy asseblief net keer dat hy nie in die straat in vlug nie?” Maar natuurlik sal ek – staan wag by die motordeur en sak nou en dan op my knieë af, loer onder die motor deur na waar die ou nou onder die 4×4 langs die linkervoorwiel tot ruste gekom het. Intussen snel die motors, taxi’s, bromponies verby…hoe kunsmatig geïsoleerd is mens in jou motor, hoe kwesbaar hier buite in die rasende spoed en verkeersgeluide!
Die duif se redder kom triomfantlik terug en sommer gou-gou (ek skree kliphard en benoud: “Vang hom!!”) word hy veilig in die plat kartonboks toegemaak. Die lieflike vrou gaan nou eers haar seun by die skool oplaai – hy wag al vir haar – en dan sal hulle saam die duif by ‘n veearts besorg. Ons glimlag vir mekaar, innig dankbaar oor die suksesvolle missie, en elkeen ry verder haar eie koers in.
Soveel redes tot vreugde het hierdie mooi duif my gister gebring, wat mens miskien sou kon saamvat as blydskap oor omgee: die omgee van ‘n besige ma wat haar oor ‘n duif ontferm; winkelpersoneel wat ‘n boks iewers uitgrawe; stadsbestuurders wat nie een ergerlik getoet het oor die blokkasie in die pad nie; veeartse wat voëls gratis behandel as deel van hulle roeping.
13 thoughts on “D staan vir Duif (my alfabet van vreugdes)”
April 3, 2019 om 7:16 nm
Hoop in aksie. Vredesduif.
April 3, 2019 om 7:22 nm
Dis so ‘n mooi verhaal…laat my sommer hoendervleis kry, Frannie. Soos jy beskryf, klink dit na ‘n geelbekbosduif, nogal skaars, maar mens sien hulle al meer in die stede, vanweë die baie bome.
April 4, 2019 om 1:08 nm
Dankie, ‘Bytjie! Nou is ek sommer nog blyer oor die duif, noudat ek weet dis ‘n wilde voël.
April 4, 2019 om 5:39 nm
Ek hoop hy het dit gemaak…jy weet nie dalk nie?
April 4, 2019 om 6:57 nm
Nee, ek het geen idee wie die vrou is of na watter veearts sy die duif gevat het nie. Hy was springlewendig, dit was net die vlerk wat seergekry het.
April 3, 2019 om 8:03 nm
Ek het ook hoendervlees gekry. Jy beskryf alles in so ‘n mooi manier, asof ons daar saam met jou is.
April 3, 2019 om 9:08 nm
Dis was nie net n spanpoging nie maar ook n werklike liefdes betuiging, omgee en redding van n God geskape duif. Jul was regtig dapper om so in die verkeer die duif te vang.
April 4, 2019 om 10:04 vm
Stories van sulke weldaad laat ‘n mens sommer met ‘n warm gevoel om die hart.
April 4, 2019 om 6:36 nm
My kommentaar is weg…?
April 4, 2019 om 7:13 nm
Het in my spamboks gaan kyk maar dis nie daar nie – nou weet ek ook nie…
April 6, 2019 om 1:48 nm
Haai kyk nou hoe vind Pasella haarself in ‘n ander se storie!! Sooooo bly die duif is gered, Pasella sal ook bly wees
April 9, 2019 om 6:23 vm
Dis sulke stories wat mens moed gee vir die mensdom. Ag wanneer ‘n kind van my met ‘n beseerde voël by die huis opgedaag het, het ek sommer geweet hier kom ‘n ding. Nie lank nie of ons hou begrafnis met bybel, bid, sing en baie trane. Ek het altyd saamgehuil omdat die kinders so gehuil het…en vir die opregte gebede uit kinderharte.
April 9, 2019 om 3:39 nm
Jou kinders het geweet hulle kan die ou goedjies huis toe na jou toe bring – dis kosbaar.